**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Zákon o zabezpečovaní kvality vysokoškolského vzdelávania | |
| **Predkladateľ (a spolupredkladateľ)** | |
| Ministerstvo školstva, vedy, výskumu a športu Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    11.3.2017 Ukončenie: 24.3.2017 |
| **Predpokladaný termín predloženia na MPK\*** | 4.04.2017 |
| **Predpokladaný termín predloženia na Rokovanie vlády   SR\*** | máj 2017 |

|  |
| --- |
| **2.  Definícia problému** |
| V súčasnosti systém zabezpečovania kvality nie je plne kompatibilný s Európskymi štandardmi a odporúčaniami na zabezpečovanie kvality vysokoškolského vzdelávania, ktoré sú založené na vnútornom systéme vysokej školy, ktorý je pravidelne posudzovaný externou nezávislou inštitúciou. Návrh zákona sa zameriava na zlepšenie zabezpečovania kvality vysokoškolského vzdelávania. |
| **3.  Ciele a výsledný stav** |
| Cieľom návrhu je upraviť systém zabezpečovania kvality vysokoškolského vzdelávania, udeľovanie akreditácie študijného programu, akreditácie na habilitačné konania a konanie na vymenúvanie profesorov. Návrh zriaďuje Slovenskú akreditačnú agentúru pre vysoké školstvo ako nezávislú inštitúciu, ktorá v súlade so štandardmi a odporúčaniami pre zabezpečovanie kvality bude posudzovať funkčnosť vnútorných systémov vysokých škôl v SR. |
| **4.  Dotknuté subjekty** |
| Vysoké školy, právnické osoby so sídlom v Slovenskej republike alebo so sídlom na území členského štátu, ktoré žiadajú vládu Slovenskej republiky o súhlas v mene štátu pôsobiť ako súkromná vysoká škola (žiadatelia o štátny súhlas), študenti vysokých škôl, zamestnávatelia, zainteresovaná verejnosť. |
| **5.  Alternatívne riešenia** |
| Alternatívami sú doterajšia regulácia uskutočňovania študijných programov a ich akreditácie na základe vyjadrení Akreditačnej komisie a rozhodnutia ministra školstva, vedy, výskumu a športu a iné systémy akreditácie činností vysokých škôl používané v zahraničí. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
| Návrh nezahŕňa transpozíciu práva EÚ. |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |

|  |
| --- |
| **10.  Poznámky** |
| Vyhodnotenie pripomienok Stálej pracovnej komisie na posudzovanie vybraných vplyvov: Predkladateľ akceptoval nasledujúce pripomienky stálej pracovnej komisie: uviesť aktuálne termíny začiatku a ukončenia PPK, doplniť tabuľku o príjmoch a výdavkoch na hotovostnom princípe a v metodike ESA 2010, zosúladiť údaje za mzdové výdavky v tabuľke č. 1 s tabuľkou č. 5, zosúladiť údaje za počet zamestnancov v tabuľke č. 1 s tabuľkou č. 5.Predkladateľ čiastočne akceptoval nasledujúcu pripomienku: navrhované platy členov výkonnej rady výrazne prevyšujú plat ústavných činiteľov. Vyhodnotenie: platy členov výkonnej rady okrem predsedu a podpredsedu sa v návrhu do MPK znižujú. Tým zároveň dochádza k zníženiu priemernej mzdy pracovníka agentúry. Predkladateľ neakceptoval nasledujúce pripomienky: Komisia žiada analýzu vplyvov na rozpočet verejnej správy prepracovať tak, aby z nej nevyplývali rozpočtovo nekryté vplyvy a aby všetky vplyvy na rozpočet boli zabezpečené v rámci schválených limitov kapitoly MŠVVŠ SR na jednotlivé rozpočtové roky. Komisia žiada opraviť údaje za osobné výdavky v roku 2018 v súlade s navrhovanou účinnosťou zriadenia agentúry od 1.9.2018, t. j. osobné výdavky prepočítať na 4 mesiace. Komisia zároveň žiada zohľadniť úsporu nie iba vo výdavkoch, ale aj v počtoch zamestnancov kapitoly MŠVVŠ SR, ktorá vznikne zrušením Akreditačnej komisie, nakoľko v súčasnej dobe činnosť komisie administratívne, materiálne a finančne zabezpečuje MŠVVŠ SR, ktoré má na tento účel v rámci štruktúry ministerstva zriadený osobitný samostatný útvar – Sekretariát Akreditačnej komisie. Odôvodnenie: Návrhom sa zavádza nová inštitúcia v oblasti vysokého školstva, ktorej úlohou je externé zabezpečovanie kvality vysokoškolského vzdelávania. Uvedená systémová zmena si vyžaduje dodatočné zdroje. Osobné výdavky v roku 2018 sú potrebné na viac mesiacov ako na štyri, vzhľadom na konštituovanie orgánov agentúry a úlohy agentúry v prvom polroku 2018. Toto je upravené v prechodných ustanoveniach návrhu zákona. Pracovné miesta, ktoré v súčasnosti využíva Sekretariát Akreditačnej komisie, sú potrebné pre ostatnú agendu ministerstva. |
| **11.  Kontakt na spracovateľa** |
| Andrej Piovarči, odbor vysokoškolského vzdelávania, andrej.piovarci@minedu.sk Marek Gilányi, odbor legislatívy a aproximácie práva, marek.gilanyi@minedu.sk |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
| I. Úvod: Ministerstvo školstva, vedy, výskumu a športu Slovenskej republiky dňa 13.marca 2017 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál „Návrh zákona o zabezpečovaní kvality vysokoškolského vzdelávania“. Materiál predpokladá negatívne vplyvy na rozpočet verejnej správy, ktoré sú čiastočne rozpočtovo zabezpečené. II. Pripomienky a návrhy zmien: Komisia uplatňuje k materiálu nasledovné pripomienky a odporúčania: K doložke vybraných vplyvov: Komisia odporúča predkladateľovi v časti „1. Základné údaje“ doložky vybraných vplyvov uviesť aktuálne termíny začiatku a ukončenia PPK.K analýze vplyvov na rozpočet verejnej správy: Predloženým návrhom sa ustanovuje verejnoprávna inštitúcia Slovenská akreditačná agentúra. Nakoľko sa jedná o vznik nového subjektu, je v tejto súvislosti potrebné doplniť tabuľku o príjmoch a výdavkoch na hotovostnom princípe a v metodike ESA 2010. S výrazným zvýšením finančných prostriedkov na činnosť agentúry nad rámec doteraz vyčlenených finančných prostriedkov nie je možné súhlasiť. Komisia zásadne žiada, aby činnosť agentúry bola finančne pokrytá v rámci transferov určených pre verejné vysoké školy, bez dodatočných požiadaviek na štátny rozpočet. Predkladateľ predpokladá zabezpečiť agentúru počtom 22 zamestnancov, z toho:• 7 členov výkonnej rady vrátane predsedu a podpredsedu výkonnej rady (§ 7 a § 17)- plat predsedu sa navrhuje v sume 4-násobku priemernej mesačnej mzdy v hospodárstve SR- plat ostatných 6 členov v sume 3,5-násobku priemernej mesačnej mzdy v hospodárstve SR;• 1 vedúci kancelárie agentúry s platom 3,5-násobku priemernej mesačnej mzdy v hospodárstve SR (§ 17);• 14 administratívnych zamestnancov. Celkový priemerný mzdový výdavok kvantifikuje v sume od 2 020,18 eur (rok 2018) do 2 081,73 eur (rok 2021), finančné krytie a personálne zabezpečenie predkladaného návrhu však neuvádza. Komisia zásadne nesúhlasí s nastavením platov siedmich členov výkonnej rady a vedúceho kancelárie agentúry z dôvodu, že ich navrhovaný plat výrazne prevyšuje plat ústavných činiteľov (napr. vo funkcii predsedu, podpredsedu, ministra, resp. poslanca).Komisia zároveň žiada zohľadniť úsporu nie iba vo výdavkoch, ale aj v počtoch zamestnancov kapitoly MŠVVŠ SR, ktorá vznikne zrušením Akreditačnej komisie, nakoľko v súčasnej dobe činnosť komisie administratívne, materiálne a finančne zabezpečuje MŠVVŠ SR, ktoré má na tento účel v rámci štruktúry ministerstva zriadený osobitný samostatný útvar – Sekretariát Akreditačnej komisie. Tieto počty a ich osobné výdavky Komisia žiada uviesť ako trvalú úsporu vo väzbe na návrh zákona, ktorým sa mení a dopĺňa zákon č. 131/2002 Z. z. o vysokých školách, ktorý sa s týmto zákonom paralelne predkladá na predbežné pripomienkové konanie. V nadväznosti na vyššie uvedené pripomienky Komisia žiada analýzu vplyvov na rozpočet verejnej správy prepracovať tak, aby z nej nevyplývali rozpočtovo nekryté vplyvy a aby všetky vplyvy na rozpočet boli zabezpečené v rámci schválených limitov kapitoly MŠVVŠ SR na jednotlivé rozpočtové roky. K formálnemu vyplneniu tabuliek analýzy vplyvov na rozpočet verejnej správy: Komisia žiada zosúladiť údaje za mzdové výdavky v tabuľke č. 1 s tabuľkou č. 5, kde sú uvádzané v sumách 406 640 eur (rok 2018), 538 692 eur (rok 2019), 544 044 eur (rok 2019) a 549 576 eur (rok 2020).Komisia žiada zosúladiť údaje za počet zamestnancov v tabuľke č. 1 (18 zamestnancov) s tabuľkou č. 5 (22 zamestnancov).V tabuľkách č. 1 a 5 Komisia žiada opraviť údaje za osobné výdavky v roku 2018 v súlade s navrhovanou účinnosťou zriadenia agentúry od 1.9.2018, t. j. osobné výdavky prepočítať na 4 mesiace. III. Záver: Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II. IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok. Nesúhlasné stanovisko komisie neznamená zastavenie ďalšieho schvaľovacieho procesu. Stanovisko komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. Ing. Rastislav Chovanec, PhD. predseda komisie |